google/wiki40b huggingface dataset:
Nebraska-territoriet

Nebraska-territoriet (engelsk: Nebraska Territory) var et amerikansk territorium i perioden 30. mai 1854 til 1. mars 1867, da det det ble omgjort til delstaten Nebraska. Nebraska-territoriet ble opprettet gjennom Kansas-Nebraska-loven av 1854. Hovedstaden var Omaha og territoriet bestod av områder som senere ble Nebraska, Wyoming, Sør-Dakota, Nord-Dakota, Colorado og Montana.
Kirsten Rita Arnesen

Forsking

Arnesen var Havforskningsinstituttets første miljøsaksbehandler (1971) for konsesjonssøknader om utslipp til sjø (lov om vannforurensing av 1970).
Hun var prosjektkoordinator for IWC/NFRs telletokt av vågehvalbestanden 1989-90 og Norwegian Independent Linetransect Survey i 1995 (NILS-95): simultantokt hvor 11 fartøyer dekket Nordsjøen, Norskehavet og Barentshavet.
1996-97 var hun fagsekretær for Norskehavsprogrammet (Mare Cognitum).

Bridge

Sammen med Gerd Hantveit vant hun det uoffisielle NM damer i 1976. I Helsingør året etter representerte de Norge i EM damer. I senere tid er hennes beste resultater sølv fra NM mix par 2002 og bronse fra NM mix lag 2004 – begge ganger med Jon Sveindal som makker.
Hun var bridgeskribent i Morgenavisen og Bergens Arbeiderblad 1982 – 1988 og jobbet på 1980-tallet også for utvikling av turneringer for Norsk Bridgeforbund og klubber og for rekruttering med juniorbridge. Forbundets innsats har resultert i at Norge har vært og er i verdenstoppen innen bridgeidretten. Norge ble verdensmestere i bridge i Bermuda Bowl, Shanghai 2007.
Arnesen har også som pensjonist deltatt aktivt i turnerings- og forbundsarbeid, blant annet som leder av forbundets valgkomite. I 25 år har hun også vært primus motor for å bygge opp turneringsnivå; resultat er årlig Internasjonal Storturnering i Bergen med Bergen Akademiske Bridgeklubb som ansvarlig arrangør.

Utmerkelser

I 1987 ble hun for velforeningsarbeid (Nøstet, Verftet og Klosteret Velforening) tildelt Venstres miljøpris, som ble utdelt for første gang.
Hun er også æresmedlem av Bergen Akademiske Bridgeklubb.
Hun ble tildelt Norsk Bridgeforbunds Fortjenestemerke i 2010.
Hun ble æresmedlem av Bulgarske Bridgeforbund i 2015 og av BCC Radkov, Haskovo, Bulgaria.
Fylkesvei 1150

Fylkesvei 1150 går mellom Borge kirke og Moum i Fredrikstad kommune. Veien er 4,0 km lang.
Frem til 2019 hadde veien betegnelsen Fylkesvei 524.
Yuelu

Yuelu (kinesisk: 岳麓区; pinyin: Yuèlù Qū) er et bydistrikt i byprefekturet Changsha i provinsen Hunan i Folkerepublikken Kina.
Distriktet hadde i 2003 en befolkning på ca. 380.000 innbyggere. Arealet er på 139 km².

Historie

Yuelu-akademiet fra 900-tallet lå her. Det ble grunnlagt i 976, i det niende år av Song-dynastiet i keiser Kaibaos regjeringstid, og var et av de fire mest fremstående akademiene (shuyuan) for høyere lærdom i nær tusen år. Både Zhu Xi og Zhang Shi, to ledende neokonfucianske filosofer, underviste der. 
I 1903 ble akademiet et universitet, og i 1925 ble Hunan-universitetet opprettet på stedet.
TOZ

Tulsky Oruzheiny Zavod (TOZ) (norsk: Tula våpenfabrikk) er en våpenfabrikk i byen Tula i Russland. 
Fabrikken ble stiftet i 1712 med navnet Tula arsenal etter ordre fra Peter I av Russland (Peter den store). Den skiftet senere navn i den sovjetiske perioden til Tula våpenfabrikk. Fabrikken var den statlige leverandøren av skytevåpen, og det meste av russiske og sovjetiske militære våpen ble produsert der igjennom mange år.
Under andre verdenskrig kom tyskerne så nær fabrikken at den måtte forlates, derfor ble det produsert mindre våpen der under krigen enn på IZH fabrikken. Fabrikken er kjent for å ha produsert den russiske M1895 Nagant-revolveren, Mosin-Nagant M91/30-riflen, SKS-karabinen og TT-33-pistolen. AK-47-automatriflen ble også produsert der i mindre grad.
Wiel

Wiel er en norsk slekt som stammer fra Sjælland i Danmark. Slekten stammer fra toller og rådmann i Stege Jens Madsen Wiel (død 1652), som var gift med Anne Nielsdatter (død 1673). Den kom til Norge i 1670 med deres sønn, trelasthandler Mads Jensen Wiel (d. 1716), som fikk borgerskap på Strømsø i 1684. Han var far til trelasthandler Mads Madsen Wiel, som var far til trelasthandler og eier av Store Bjørnstad i Halden Peder Wiel (1736–82), til trelasthandler og eier av Store Bjørnstad Claus Wiel (1743–1811) og kanselliråd og eier av Berby Truels Wiel (1744–1807). Truels Wiel var far til eier av Berby og Ør, kommerseråd Johannes Arbo Wiel (1782–1836) og godseier Mads Wiel (1791–1835). Johannes Wiels sønn var godseier Truels Wiel, som solgte Berby i 1845. Mads Wiels sønner var konsul Truels Wiel (1818–88) og trelasthandler og godseier Andreas Melchior Glückstad Wiel (1826–1900). Andreas Wiel var far til skipsreder og godseier Mads Wiel (1861–1929), eier av Gåsviken i Setskog.
Stammoren Anne Nielsdatter var i sitt andre ekteskap gift med Giort Rasmussen Træskomager (død 1655), og var dermed også stammor til slekten Treschow.
Constance Wiel (f. 1866) var gift med William Nygaard og mor til forleggeren Mads Wiel Nygaard.
Malthodes spathifer

Utbredelse

Malthodes spathifer finnes i Europa, men mangler helt i sør. Finnes ganske vanlig i Norge.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Corno da caccia

Corno da caccia eller jakthorn er et messingblåseinstrument.
Forsvarets høgskole

Historie

Forsvarets skolesenter (FSS) ble opprettet 1. januar 2002 og dannet grunnlaget for dagens organisasjon og navn. Før den tid var Forsvarets skolesenter Akershus festning (FSAF) overbygningen til skolevirksomheten med utspring fra festningen. 
FHS fikk akkreditering i 2005. Da kunne skolen for første gang tilby masterutdanning til Forsvarets ansatte. Forsvarets krigsskoler ble også akkreditert omtrent på samme tid.

Akkreditert utdanning ved FSS (2005)

Et nytt FSS ble etablert 1. august 2005 med en stillingsramme på 170, i tillegg til åtte hjemler ved Rustningskontrollgruppen (RKG). Dessuten hadde FSS 100 student- og stipendiathjemler. Mastergrad i militære studier ble akkreditert av Nasjonalt organ for kvalitet i utdanningen (NOKUT) 18. mai 2005, og FSS ble delvis innlemmet under Universitets- og høyskoleloven gjennom Kgl. res. 16. desember 2005.

Endring av Forsvarets skolesenter (2009)

I perioden 2003 til 2009 gjennomfører FSS flere omstillinger, som resulterer i at flere avdelinger blir lagt ned, eller overført til andre avdelinger. I tillegg medfører akkrediteringen og innlemmingen i Høgskoleloven at nåværende Forsvarets høgskole må skifte navn, da dette ikke er en høgskole i lovens forstand. Det blir derfor besluttet at FSS skifter navn til Forsvarets høgskole (FHS) slik at navnet gjenspeiler virksomheten. Forsvarets høgskole eksisterte før den tid som en avdeling som tilbød det som i dag er kjent som sjefskurs. Avdelingen endret navn til sjefskursene i Forsvaret.

FN- og NATO-kurs

Norwegian Defence International Center (NODEFIC) er et utdannings- og kompetansesenter ved FHS-avdelingen Forsvarets stabsskole (FSTS). NODEFIC tilbyr kurs innen FN- og NATO-operasjoner. Utdanningen på NODEFIC er en del av et nordisk samarbeid.

Høgskolens mediegruppe

Forsvarets høgskoles mediegruppe består av offiserer som bistår media og andre med militærfaglige analyser, kommentarer og vurderinger rundt bruk av militærmakt, militære operasjoner og internasjonale konflikter ved internasjonale kriser, konflikter og kriger. 
Publikasjoner 
Høgskolen utgir tidsskriftene Militære studier, IFS Insights og Moving soldier

Sjefer ved FHS fra 2000

31.08.00 – 30.06.05        Genmaj Rolf Thomsen
30.06.05 – 31.12.05        Genmaj Tom Henry Knutsen
01.01.06 – 31.10.07         Kadm Arne Røksund
01.11.07 – 10.10.19         Kadm Louise Kathrine Dedichen
fra 10.10.19     Generalmajor Henning-André Frantzen
Sørlandske Krigsforsikring

Sørlandske Krigsforsikring A/S var et norsk sjøforsikringsselskap som ble opprettet 30.10.1915 som et søsterselskap av Arendals Søforsikringsselskab A/S. 
Formålet med etableringen var å avlaste Arendal Søforsikringsselskab A/S for risikable engasjementer og vanskelig plasserbare reassuranser. 
Selskapet var det første private krigsforsikringsselskapet som ble stiftet under 1. verdenskrig. Selskapet endret navn i 23.08.1916 til Sørlandske Forsikringsselskab A/S og utvidet fra 1917 virksomheten til å omfatte direkte og indirekte forsikring av en hver art, herunder ordinær sjøforsikring.

Opphør

Selskapet ble besluttet oppløst i 1924. Selskapet ble endelig avviklet 31.01.1930.

Arkivet

Arkivet etter Sørlandske Krigsforsikring A/S befinner seg ved KUBEN i Arendal. Arkivet består av en styreprotokoll, dokumenter angående dannelsen og avviklingen avselskapet, regnskaper, samt en beretning om selskapets virksomhetshistorie.
Falsagnia

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia.
Alameda

Alameda er en by i Alameda County i California. Byen ligger på en øy med samme navn i San Francisco Bay. En annen del av byen ligger på øya Bay Farm Island som den deler med Oakland internasjonale flyplass. 
Byen har i motsetning til andre nærliggende tettsteder status som kommune.
St John's Gate

St John's Gate er et byggverk i London, i bydelen Clerkenwell. Porten danner avslutninga på gata St John's Lane ved Clerkenwell Road.
Bygningen er en av Londons eldste, bygd i 1504 som en port inn til det indre av klosteret St John of Jerusalem. Selve klosteret ble plyndra og ødelagt under reformasjonen. Porthuset ble snart tatt i bruk for kommersielle formål; blant annet huset det et vertshus som tilhørte William Hogarths far, der den berømte tegneren tilbrakte noen barneår. På 1700-tallet holdt månedsmagasinet Gentleman's Magazine til her, med Samuel Johnson som en av medarbeiderne.
I 1870-åra ble St John's Gate ervervet av johanitterordenen som deres hovedkvarter, og huser i dag ordenens museum.
Porten med porthus er bygd i sandstein. Etter perioder med forfall og påfølgende restaurering er det lite original stein igjen i bygningen; det meste er fra 1800-tallet.
Carcinobaena

Utseende

En middelsstor (4,5 - 5,4 millimeter), bred, matt brunlig bladbille. Beina har utvidete, trekantede legger. Antennene er sagtakkede i den ytre delen.

Utbredelse

Arten er utbredt i Fransk Guyana og det nordlige Brasil.
Raymond Leo Burke

Bakgrunn

Raymond Leo Burke er sønn av Thomas og Marie Burke. Han studerte ved Catholic University of America i Washington DC, der han avla kandidateksmen i 1970 og mastereksamen i 1971; begge eksamener i filosofi.

Prest

Burke ble presteviet av [[pave Paul VI i Peterskirken den 29. juni 1975. Senere studerte han ved det pavelige universitet Gregoriana i Roma og ble der doktor i kanonisk rett i år 1984.

Biskop

I desember 1994 ble Burke utnevnt til biskop av La Crosse og bispeviet den 6. januar året derpå av pave Johannes Paul II i Peterskirken. Paven ble  assistert ved denne anledning av Giovanni Battista Re og Jorge María Mejía. Den 26. januar 2004 ble Burke installert som erkebiskop av Saint Louis.

Kardinal

Den 20. november 2010 opphøyde pave Benedikt XVI Burke til kardinaldiakon med Sant'Agata dei Goti som titteldiakonia. Burke deltok i konklaven i 2013, som valgte kardinal Bergoglio til ny pave (pave Frans).
Årene 2008–2014 var Burke prefekt for Den apostoliske signatura, som er den katolske kirkes høyeste domstol. I november 2014 ble han utsett til beskytter av Malteserordenen.
Sammen med kardinalene Carlo Caffarra, Walter Brandmüller og Joachim Meisner innladBurke i november 2016 dubia til pave Frans og bad denne om å klargjøre visse utsagn i den apostoliske formaning Amoris laetitia.
Selby

Etymologi

Byens opprinnelse har sin opprinnelse til etableringen av norrøn bosetning i vikingtiden ved bredden av Ouse. Arkeologiske undersøkelser av Selby har avdekket omfattende levninger, inkludert vanntrukne forekomster i byens kjerne som er datert tilbake til romersk tid. Det er mulig at Selby har sitt opphav i den bosetningen som for året 779 ble referert til Den angelsaksiske krønike som Seletun, også et norrønt stedsnavn. I dette året ble Seletun brent av ealdorman Beorn (Bjørn?).
Stednavnet Seleby(a) opptrer i en undersøkelse ca. 1030 og omtales som Selebi, som Seleby(a)/Selebi(a) i dokumenter fra slutten av 1100-tallet, med de adjektivisk formene Salebiensis og Selebiensis. Referansen i Den angelsaksiske krønike for året 779 synes det første elementet å henvise til et personnavn og siste element, tun(e), har erstattet by. Det har vært foreslått at sele har betydningen «beskåret piletre», en tolkning som er forklart ved Selbys lokalisering ved elven Ouse.
Plaza Tlaxcoaque

Plaza Tlaxcoaque er en plass sør i Mexico bys historiske sentrum, i det som tidligere utgjorde bydelen Tlaxcoaque. Plassen ble anlagt på 1600-tallet, og markerte tradisjonelt den sørlige bygrensa. Den tilhører i dag nabolaget Colonia Obrera. På plassen ligger Capilla de la Santísima Concepción, som er bygd i barokk stil.
Fremkallingsvæske

Bestanddeler

Bestanddelene i en framkaller for svarthvit negativ film er:

Framkallningsstoff

Det vanligste er hydrokinon men også metol anvendes. Framkallingsstoffet omvandler sølvioner fra sølvhalidkrystaller til metallisk sølv.

Konserveringsstoff

Ofte anvendes natriumsulfitt.

Aktiverende stoff

Fremkallingseffektiviteten styres av noen alkalier. Vanlige er boraks og natriumhydroksid.

Bremsende middel

Man anvender ofte kaliumbromid eller natriumbromid for å bremse tendensen hos fremkallingsstoffet til å reagere på ueksponerte sølvhalidkrystaller.

Løsningsmiddel

Løsningsmiddelet er vann.
Giovanni Pierluigi da Palestrina

Palestrinas musikk

Ved siden av Orlando di Lasso regnes Palestrina som en av renessansens største komponister. Han skrev hovedsakelig sakral musikk og vurderes særlig høyt for sine messer.
Han etterlot seg 104 messer, 68 offertorier, 250 motetter, 45 hymner og salmer, 33 Magnificat (Marias lovsang) og litanier, 4 eller 5 sett med Lamentationes (klagesanger), minst 140 madrigaler og 9 ricercari for orgel. 
En egen musikalsk stil er oppkalt etter Palestrina, Palestrinastilen. Det er 15-hundretallets jevne polyfoni som i barokken utviklet seg til fuge. I det 17. århundre ble denne stilen kalt prima practica, og den var mønster for mange komponister, blant annet Gregorio Allegri.

Palestrinas innflytelse

Johann Sebastian Bach studerte og framførte Palestrinas Missa sine nomine mens han komponerte sin egen Messe i h-moll. Palestrina blir sett på som kirkemusikkens redningsmann etter at han i forbindelse med Tridentinerkonsilet komponerte  Missa Papae Marcelli (Pave Marcellus' messe). Konsilet hadde vurdert å forby flerstemmige messer, men Palestrina overbeviste konsilet om at det var unødvendig. Han fortsatte resten av sitt liv å komponere med målet om at musikken ikke skulle overskygge teksten og at teksten skulle være forståelig. 
Den tyske komponisten Hans Pfitzner har skrevet en opera om Palestrina.
Svensk mesterskap i kastfemkamp for veteraner 2017

Svensk mesterskap i kastfemkamp for veteraner 2017 ble arrangert 9. september 2017, i Bottnaryd i Sverige.
Missale Aboense

Missale Aboense er en messebok som ble trykt for bispedømmet Åbo i året 1488. Den er den eldste trykte bok og den eneste inkunabel i Finland. Missale Aboense er på latin og ble trykket av Bartholomaeus Ghotan i Lübeck på oppdrag av biskop Konrad Bitz og domprost Magnus III Stjernkors.
Det finnes fire bevarte pergamentmissaler av Missale Aboense, hvarov to i Finland. Den ene er på Helsingfors universitetsbibliotek og den andraepå Jyväskylä universitetsbibliotek.
Ja til EF

Ja til EF ble stiftet i februar 1972, etter at resultatet av forhandlingene om norsk medlemskap i EF lå klare.  
Organisasjonen brukte mange av de samme arbeidsmetodene som Folkebevegelsen mot EEC – det ble vervet medlemmer, arrangert folkemøter, laget opprop og spredd materiell. Det halve året organisasjonen var i arbeid, hadde den nærmere 1500 «stands» over hele landet med frivillig mannskap som delte ut flygeblader og jakkemerker, og den opplevde at ja-siden fikk en god fremgang på meningsmålingene. 
Formannen for organisasjonen var arbeiderpartiveteranen Reidar Carlsen. Han ble valgt våren 1972 etter at Einar Gerhardsen hadde sagt nei til å engasjere seg aktivt i EF-striden. Daglig leder var Ola H. Metliaas.
Organisasjonen fikk penger fra næringslivet. Organisasjonen fikk også støtte av staten på lik linje med folkebevegelsen mot EF til informasjonsarbeid.
Brienne-le-Château

Brienne-le-Château er en kommune i departementet Aube i regionen Grand Est i nordøstre Frankrike. Kommunen ligger i kantonen Brienne-le-Château som ligger i arrondissementet Bar-sur-Aube.
Slottet i Brienne ble oppført i 1770, og her lå 1776-1790 en militærskole der blant andre Napoleon studerte 1779-1784. Brienne var også skueplass for slaget ved Brienne 29. januar 1814.
Tord Sjåreksson

Tord Sjåreksson (norrønt Þórðr Sjáreksson) var en islandsk skald fra 1000-tallet.
Tord diktet en dråpa om Torolf Skålmsson og fire av strofene har blitt bevart i kongesagene. Han diktet også et minnekvad, også en dråpa, om Olav den hellige som ble kalt for Rødadråpa (Róðadrápa), hvor bare ên strofe er blitt bevart for ettertiden. Noen få usammenhengende strofer av Tord om ulike emner er også bevart i Skaldskaparmål. Skáldatal regner Tord som en av hirdskaldene til både Eirik Håkonsson og Olav Haraldsson.
I Den større saga om Olav Tryggvason (Óláfs saga Tryggvasonar en mesta) finnes en mindre anekdote fortalt om Tord. I den tiden da Olav Haraldsson styrte i Norge reiste Tord til Det hellige land for å besøke Jerusalem. På vegen møter han en høy og mystisk mann som snakker til ham på norrønt talemål og ber ham om å snu for vegen videre er ikke trygg. Den fremmende spør Tord om han kjenner Hjalte Skeggjasson, og Tord forteller at han er i slekt med denne via ekteskap. Den fremmede ber da Tord om gi sin hilsen til Hjalte, og fortelle ham om denne hendelsen for Hjalte vil da forså hvem han er. Tord gjør som han er blitt bedt om, og gir den fremmedes hilsener til Hjalte når han kommer hjem. Hjalte sier da at den fremmede må ha vært Olav Tryggvason som fortsatt gikk rundt på jorden lenge etter at han tapte slaget ved Svolder.
Filologen Finnur Jónsson omtaler hans diktning i positive ordelag: «Som digter synes Þórðr at kunne regnes til de bedre; med hensyn til omskrivningerne, deres længde og gammeldags kærnefuldhed, slutter han sig nærmere til det 10. årh.s digtere. Der råder en poetisk stemning og kraft i hans vers, som ikke findes f. ex. hos Þórarinn loftunga.»
Lørenskog Ishockeyklubb

Skauen

«Skauen» er en supporterklubb for Lørenskog Ishockeyklubb. Den ble stiftet i september 2009, og består nå av ca. 12 medlemmer i alder fra 8–13 år. Supporterklubben er uavhengig, men samarbeider med Lørenskog Ishockeyklubb.
Kristoffer Hay

Landslaget

8. november 2018 ble han etteruttatt i sin første landslagstropp for Norge U21 i kampen mot Tyrkia U21 (20. november). Han erstattet Fredrik Bjørkan.
25. mars 2019 fikk han sin første landskamp for Norge U21 mot Russland.
Stjerner lyser hvite

Produksjon, artister og mottakelse

Jens Gunderssens grandnevø Karl-Henrik Gunderssen var prosjektansvarlig for plateutgivelsen. Den ble innspilt i Lydkjøkkenet Studio i Oslo fra mai 2011 til mars 2012. Tekniker var Øystein Vesaas. Plata ble mastret av Morten Lund i Lunds Lyd i Oslo. På plata deltar blant andre Jan Erik Vold, Lars Bremnes, Helene Bøksle, Lars Lillo-Stenberg, Lars Beckstrøm, Aasmund Nordstoga, Lars Klevstrand, Alf Cranner, Finn Coren, Eivind Bøksle, Pål Angelskår, Harald Are Lund, Espen Beranek Holm, Trygve Mathiesen, Chris Erichsen, Arvid Skancke-Knutsen, Ola Bremnes, Geirr Lystrup, Kari Iveland, Ivar Bøksle, Geirr Lystrup, Jørn Simen Øverli og Karl-Henrik Gunderssen. Av andre musikere kan nevnes Tone Hulbækmo, Geir Jenssen, Åsmund Reistad, Terje Nohr, Øivind Hånes, Ole Bendik Eilertsen, Eivind Lorentzen, Helge Lien, Stian Carstensen, Petter Waldemar Nohr Unstad, Hector Novas og Tine Asmundsen. Cover er av Emil Torjul og coverbilde er tatt av Per Fronth.
Plata kom inn under innkjøpsordningen for musikk fra Norsk kulturråd høsten 2012, og fikk god omtale i flere norske medier.
Harald Hveberg

Liv og virke

Harald Hveberg tok språklig-historisk embetseksamen i 1932. Men alt i 1921 hadde han tatt 
lærerskolen, og han vikarierte som lærer i Narvik i et års tid midt i 1920-årene og ved Trondhjems borgerlige realskole 1927–1931. Hveberg kom til Sandnes som lektor ved Sandnes Høyere Skole like etter embetseksamen i 1932, og han var ansatt ved skolen til han gikk av i 1968. Siden 1949 hadde han vært skolens rektor. Skolen gjennomgikk en sterk utvikling under Hvebergs ledelse. Han spilte også en aktiv rolle i arbeidet for å få på plass fast gymnas i Sandnes, og arbeidet siden gymnaset godt opp, trass i gamle og uhensiktsmessige lokaler.
Hveberg var en aktiv og innsiktsfull debattant og bidragsyter innen sitt fagfelt, norsk språkhistorie, og bidro blant annet med viktige artikler og kommentarer omkring tolkingen av lokale stedsnavn i Stavanger-området.
Hveberg var fra 1947–1951 medlem av Sandnes bystyre for Arbeiderpartiet, og satt i skolestyret og styrene for folkeboksamlingen og sykehuset. Han var bl.a. med i redaksjonen for Sandnes bys historie. I 1968 ble Hveberg hedret med Kongens fortjenstmedalje.
Shinya Hagihara

Karriere

Shinya Hagihara startet sin profesjonelle karriere i Ventforet Kofu.
Programmeringsparadigme

Deklarativ programmering

Deklarativ programmering er logikkbasert, og brukes bl.a. i kunstig intelligens. Det mest kjente programmeringsspråket hvor logikkbasert programmering gjør seg gjeldende er Prolog.

Funksjonell programmering

I funksjonell programmering behandles oppgaven som skal løses som en evaluering av matematiske funksjoner. Eksempler på programmeringsspråk hvor funksjonell programmering gjør seg gjeldende er Scheme, Erlang, OCaml, Haskell, SML og Lisp.

Imperativ programmering

Imperativ programmering hentyder til at man beskriver for datamaskinen – trinn for trinn – hva den skal gjøre, og hvordan den skal gjøre det. Paradigmet kan kalles for programmering på elektronikkens premisser. De mest kjente programmingsspråkene hvor imperativ programmering gjør seg gjeldende er C og Pascal.

Objektorientert programmering

I objektorientert programmering løser vi oppgaven som skal løses ved hjelp av såkalte objekter. Et objekt i programmet representerer en forestilling av objektet i virkeligheten. F.eks. kan objektet bil også representeres som et objekt i objekorientert programmering. Vi vil da ha metoder/funksjoner som representerer ting objektet kan gjøre (f.eks. kjøre, bremse eller tute) og variabler som representerer verdier som objektet har (f.eks. farge, antall seter eller vekt). Objekter med lignende egenskaper kan samles i klasser. Eksempler på programmeringsspråk hvor objektorientert programmering gjør seg gjeldende er bl.a. Java, C++ og C#. Objektorientert programmering ble oppfunnet i Norge, og har av Steve Jobs blitt kalt «den indistruelle revolusjonen innen programmering».